Ամենայն հայոց կաթողիկոսի, ինչպես նաև բազմաթիվ այլ հոգևորականների, ըստ էության, խորքում Հայ առաքելական սուրբ եկեղեցու դեմ հանդես եկող «Նոր Հայաստան, նոր Հայրապետ» նախաձեռնության մի խումբ անդամներ, ինչպես արդեն հայտնի է, ս. թ. հուլիսի 13-ի առավոտյան, ժամը 9-ի սահմաններում դարձյալ մուտք են գործել Մայր Աթոռի տարածք: Նրանք նաև բարձրախոսով վիրավորական ու սադրիչ արտահայտություններ են ուղղել կաթողիկոսին և այլ հոգևորականների, օրինակ, կաթողիկոսի նկատմամբ իրենց զրպարտությունը (իբր թե վաճառել է Սուրբ Գեղարդը) բացահայտած տեր Ասողիկին անվանել են սատանա և դիվահար: Բացի այդ, իրենց ագրեսիվ վարքով ու գոռգոռոցներով խանգարել են նաև Մայրավանքում ներանձնանալ և աղոթել ցանկացողներին, այդպիսով խախտել նաև նրանց իրավունքը: